ai4bharat/Pralekha huggingface dataset:
रक्षा मंत्रालय
मिलन 2020 की मेजबानी के लिए विशाखापतनम में तैयारियां जोरों पर
फरवरी 2016 में इन्टरनेशनल फ्लीट रिव्यू  की सफल मेजबानी के बाद, मार्च 2020 में आयोजित होने वाले एक अन्य अंतर्राष्ट्रीय नौसेना कार्यक्रम ‘मिलन’ की मेजबानी के लिए विशाखापतनम में तैयारियां जोरों पर हैं। इस वृहद् आयोजन में लगभग दो महीने का समय बाकी है। पूर्वी नौसेना कमान  के प्रमुख वाइस एडमिरल एस.एम. घोरमाड़े ने 7 जनवरी, 2020 को इसकी तैयारियों की समीक्षा की। समीक्षा बैठक में ग्रेटर विशाखापतनम नगर निगम  के आयुक्त डॉ. जी. श्रीजन, महानगर पुलिस आयुक्त श्री राजीव कुमार मीणा, विशाखापतनम महानगर क्षेत्र विकास प्राधिकरण  के सचिव श्री ए. श्रीनिवास, विशाखापतनम पोर्ट ट्रस्ट  के मुख्य यांत्रिक अभियंता श्री आर.एन. हरि कृष्ण, हिन्दुस्तान शिपयार्ड लिमिटेड  हिन्दुस्तान पेट्रोलियम कॉरपोरेशन लिमिटेड , इंडियन ऑयल कॉरपोरेशन लिमिटेड , इंग्रो पोलीमर एंड कैमिकल्स लिमिटेड , कोरोमंडल फर्टिलाइजर्स लिमिटेड के प्रतिनिधियों तथा विशेष शाखा, कानून व्यवस्था एवं यातायात से जुड़े वरिष्ठ पुलिस अधिकारियों ने भागीदारी की। इससे नागरिक प्रशासकों एवं हितधारक संगठनों की गहरी रुचि का पता चला।
मिलन की गतिविधियों के बारे में उपस्थित लोगों को अवगत कराने के लिए एक विस्तृत प्रस्तुति की गई। वाइस एडमिरल एस.एन. घोरमाड़े ने बहुराष्ट्रीय नौसेना आयोजन में नगर प्रशासन, नगर निकायों, पुलिस विभाग तथा सार्वजनिक उपक्रमों के पूरे समर्थन और सहयोग का आश्वासन दिया, जैसा कि 2016 में आईएफआर के दौरान किया गया था। समीक्षा बैठक के बाद नौसेना के प्रमुख अधिकारियों और हितधारक संगठनों के उपस्थित प्रतिनिधियों ने विभिन्न स्थानों को जाकर देखा।
‘मिलन 2020’ नौसेना का एक बहुपक्षीय युद्धाभ्यास है। मित्र देशों की नौसेनाओं के बीच व्यावसायिक संपर्क बढ़ाना तथा समुद्री क्षेत्र में एक दूसरे की शक्तियों एवं श्रेष्ठ परम्पराओं से सीखना इसका लक्ष्य है। ‘मिलन 2020’ में भागीदारी के लिए आमंत्रित 41 देशों की नौसेनाओं में से 30 देशों की नौसेनाओं ने अपनी भागीदारी की पुष्टि की है।
कृषि एवं किसान कल्याण मंत्रालय
पांच साल में 100 लाख हेक्टेयर भूमि पर माइक्रो इरिगेशन का लक्ष्य - केंद्रीय कृषि एवं किसान कल्याण मंत्री श्री नरेंद्र सिंह तोमर
3,805.67 करोड़ रू. ऋण की परियोजनाएं मंजूर, कृषि में जल उपयोग दक्षता बढ़ाने के लिए सूक्ष्म सिंचाई कवरेज पर आयोजित वेबिनार में श्री तोमर ने दी जानकारी
(केंद्रीय कृषि एवं किसान कल्याण, ग्रामीण विकास तथा पंचायती राज मंत्री श्री नरेंद्र सिंह तोमर ने आज बताया कि केंद्र सरकार ने 5 वर्षों में सूक्ष्म सिंचाई के अंतर्गत 100 लाख हेक्टेयर भूमि कवर करने का लक्ष्य रखा है। कृषि में जल उपयोग दक्षता बढ़ाने के लिए सूक्ष्म सिंचाई कवरेज पर आयोजित वेबिनार में श्री तोमर ने कहा कि वर्ष 2019-20 में ड्रिप व स्प्रिंकलर सिस्टम अपनाने से 11 लाख किसानों को लाभ हुआ है। माइक्रो इरिगेशन फंड कॉर्पस की स्टियरिंग कमेटी व नाबार्ड ने राज्यों में 3,805.67 करोड़ रू. ऋण की परियोजनाओं को मंजूरी दी हैं, जिनका क्षेत्र कवरेज 12.53 लाख हेक्टेयर है।
श्री तोमर ने कहा कि संबंधित विभागों/मंत्रालयों, राज्य कार्यान्वयन एजेंसियों, सूक्ष्म सिंचाई प्रणाली विनिर्माताओं/आपूर्तिकर्ताओं जैसे विभिन्न हितधारकों के समन्वित एवं एकीकृत प्रयासों से 100 लाख हेक्टेयर भूमि को कवर करने का लक्ष्य प्राप्त करने में सहायता मिलेगी और कृषक समुदाय के लाभ के लिए सूक्ष्म सिंचाई का कवरेज और अधिक बढ़ जाएगा।
केंद्रीय कृषि मंत्री ने खेतों में जल उपयोग दक्षता बढ़ाने के लिए ड्रिप व स्प्रिंकलर सिस्टम स्थापित करने पर जोर देते हुए कहा कि कृषि के लिए जल अतिमहत्वपूर्ण इनपुट होने के कारण सतत कृषि विकास एवं खाद्य सुरक्षा सुनिश्चित करने हेतु जल के विवेकपूर्ण उपयोग का अत्यधिक महत्व है, इसलिए अनुकूलतम फसल पद्धति अपनाने तथा पानी का समुचित उपयोग करने के साथ-साथ उपलब्ध जल संसाधनों का बड़ी ही दक्षता के साथ इस्तेमाल करने की आवश्यकता है। ड्रिप एवं स्प्रिंकलर सिंचाई सहित आधुनिक सिंचाई पद्धतियां ऐसे स्थानों पर काफी मददगार साबित हुई हैं, जहां जरूरत के आधार पर जल का उपयोग करते हुए फसलें उगाई जाती है या विनियमित व आवश्यकता आधारित प्रयोग के माध्यम से पौधों की जरूरत के अनुसार जल का उपयोग करना होता है।
श्री तोमर ने कहा कि कृषि में उत्पादन व उत्पादकता बढ़ाने के साथ ही लागत कम करना भी जरूरी है। मृदा स्वास्थ्य कार्ड की योजना मिशन मोड पर चल रही है, जिससे निश्चित रूप से पानी व केमिकल की बचत होगी तथा मृदा स्वास्थ्य बढ़ाने में भी कामयाबी मिलेगी। कार्ड से किसानों में जागरूकता पैदा हुई है। प्रधानमंत्री कृषि सिंचाई योजना के माध्यम से चल रहे कार्यक्रमों का लाभ भी किसानों को मिल रहा है। योजनाओं के क्रियान्वयन में राज्यों का भी अच्छा सहयोग मिल रहा है। प्रधानमंत्री श्री नरेंद्र मोदी जी ने कृषि क्षेत्र में कई रिफार्म्स किए हैं, उनका लाभ भी किसानों को मिलने वाला है, इस दिशा में राज्य उत्तरोत्तर प्रगति कर रहे हैं।
कार्यक्रम में केंद्रीय कृषि राज्य मंत्री श्री परषोत्तम रूपाला व श्री कैलाश चौधरी़ तथा मंत्रालय के वरिष्ठ अधिकारी भी उपस्थित थे। वेबिनार के विभिन्न सत्र हुए, जिनमें श्री रूपाला व श्री चौधरी तथा नीति आयोग के सदस्य प्रो. रमेश चंद्र, कृषि मंत्रालय के सचिव श्री संजय अग्रवाल, राज्यों के प्रमुख सचिव  तथा अन्य विशेषज्ञों ने विचार व्यक्त किए।
उप राष्ट्रपति सचिवालय
वसुधैव कुटुम्बकम के अपने दर्शन में अंतर्निहित शांति और सद्भाव के मूल्यों के लिए भारत का पूरे विश्व में सम्मान है: उपराष्ट्रपति
हमें पर्यावरण की रक्षा, प्रदूषण कम करने, हरियाली बढ़ाने, जल स्रोतों के संरक्षण का प्रयास करना चाहिए : उपराष्ट्रपति
उपराष्ट्रपति चाहते है कि पूरे देश में शांति को बढ़ावा देने के लिए एक अभियान की शुरूआत हो
आतंकवाद एक वैश्विक चुनौती है और इसे खत्म करने के लिए वैश्विक प्रतिक्रिया की आवश्यकता है
मित्रों और शुभचिंतकों द्वारा आयोजित सम्मान समारोह को संबोधित किया
उपराष्ट्रपति श्री एम. वेंकैया नायडू ने कहा कि वसुधैव कुटुम्बकम के अपने दर्शन में अंतर्निहित शांति और सद्भाव के मूल्यों के लिए भारत का पूरे विश्वं में सम्मान है।
मित्रों और शुभचिंतकों द्वारा आयोजित सम्मान समारोह को संबोधित करते हुए उपराष्ट्रपति ने कहा कि न्यूजीलैंड में निहत्थे लोगों की हत्या ने इस बात को फिर से रेखांकित किया है कि आतंकवाद को जड़ से समाप्त करने के लिए सभी देशों को मिलकर कार्य करना चाहिए। यह एक वैश्विक चुनौती है, जिसके लिए विश्व स्तर पर प्रक्रिया की जरूरत है। कोई भी देश इन खतरों से अछूता नहीं है। उपराष्ट्रपति को कोस्टारिका के पीस यूनिवर्सिटी ने डॉक्टरेट की मानद उपाधि से सम्मानित किया था। यह सम्मान कानून के शासन, लोकतंत्र, सतत विकास और शांति के क्षेत्र में उनके अमूल्य योगदान के लिए दिया गया है।
उपराष्ट्रपति ने कहा कि भारत पिछले कई दशकों से हिंसा और सीमा पार के आतंकवाद से जूझ रहा है। उन्होंने जैश-ए-मोहम्मद के मुखिया अजहर मसूद को विश्व आतंकी घोषित करने के संयुक्त राष्ट्र सुरक्षा परिषद के प्रस्ताव पर चीन द्वारा रोक लगाये जाने के प्रति अप्रसन्नता व्यक्त की। इसने सुरक्षा परिषद के विस्तार की जरूरत को भी रेखांकित किया।
उपराष्ट्रपति श्री नायडू ने कहा कि वे चाहते है कि पूरे देश में विभिन्न संगठनों के माध्यम से शांति को बढ़ावा देने, लोकतंत्र को मजबूत करने, भ्रष्टाचार को समाप्त करने, सतत विकास के प्रति जागरूकता फैलाने तथा सामाजिक सद्भाव को प्रोत्साहित करने के लिए एक अभियान की शुरूआत हो।
श्री नायडू ने कहा कि औद्योगिकीकरण और आधुनिकीकरण से वायुमंडल में कार्बन डाई-ऑक्साइड की मात्रा अत्यधिक बढ़ गई है। इसके कारण जलवायु परिवर्तन और ग्लोबल वार्मिंग जैसी समस्याएं सामने आ रही हैं।
ग्लोबल इन्वॉयरमेंट आउटलुक का हवाला देते हुए श्री नायडू ने कहा कि 25 प्रतिशत बीमारियों का कारण खराब पर्यावरण स्थितियां हैं। 2015 में 90 लाख लोगों की मौत इन बीमारियों से हुई थी। हमें मिलकर पर्यावरण को सुरक्षित करने, प्रदूषण कम करने, हरियाली बढ़ाने, जल स्रोतों को सुरक्षित रखने आदि का प्रयास करना चाहिए। हमें यह भी ध्यान रखना चाहिए कि विकास से प्राकृतिक संसाधनों को कम से कम नुकसान पहुंचे।
मानद उपाधि के बारे में श्री नायडू ने कहा कि यह सिर्फ एक व्यक्ति के लिए नहीं, बल्कि शांति और सद्भाव जैसे प्राचीन भारतीय मूल्यों की वैश्विक स्वीकृति हैं। ये मूल्य हमारे प्राचीन दर्शन – वसुधैव कुटुम्बकम् में अंतर्निहित है।
राष्ट्रपति सचिवालय
होली पर राष्ट्रपति की बधाई
राष्ट्रपति श्री रामनाथ कोविन्द ने होली की पूर्व संध्या पर अपने संदेश में कहा है, ‘होली के शुभ अवसर पर, मैं भारत और विदेशों में रह रहे सभी देशवासियों को शुभकामनाएं देता हूं।
रंगों का उत्सव होली, शरद ऋतु के समापन का और वसंत ऋतु के आगमन का संदेश देता है। यह उत्सव, सभी के जीवन में आशा का संचार करने वाला होता है और इसलिए हमारी सांस्कृतिक परम्परा में होली का विशेष स्थान है। हर आयु और हर वर्ग के लोग इस त्योहार को बड़े हर्ष और उल्लास के साथ मनाते हैं। विविध रंगों से ओत-प्रोत होली का यह पर्व, हमारी विविधता और सांस्कृतिक विरासत का प्रतिबिम्ब है।
मेरी कामना है कि इस पर्व के माध्यम से अपनी अमूल्य विरासत और जीवन-मूल्यों में देशवासियों का विश्वास बढ़े तथा यह त्योहार सभी लोगों में परस्पर सद्भाव व मैत्री को और मजबूत बनाए।’
अणु ऊर्जा विभाग
केंद्रीय मंत्री डॉ. जितेंद्र सिंह ने कहा, परमाणु ऊर्जा विभाग महामारी से लड़़ने में देश के कोविड बुनियादी ढांचे में सहायता कर रहा है
केंद्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा तथा अंतरिक्ष राज्य मंत्री डॉ. जितेंद्र सिंह ने आज कहा कि भाभा परमाणु केंद्र और परमाणु ऊर्जा विभाग  कोविड संबंधित उपकरणों तथा टेक्नोलॉजी उपलब्ध कराने के जरिये महामारी से लड़़ने में देश की सहायता कर रहे हैं। विभाग के वरिष्ठ अधिकारियों के साथ एक ऑॅनलाइन समीक्षा बैठक में डॉ. जितेंद्र सिंह ने कोविड-19 के दौरान जन कल्याण के लिए की गई पहलों की सराहना की।
डॉ. जितेंद्र सिंह ने कहा कि कोबाल्ट सोर्स का उपयोग करने के जरिये पीपीई किट्स के स्टरलाइजेशन के लिए किए गए प्रोटोकॉल के विकास में पीपीई किट्स के पुर्नउपयोग की संभावना है। इसी प्रकार, एचईपीए फिल्टर टेक्नोलॉजी के उपयोग के जरिये एन-99 मास्क का विकास किया गया है। उन्होंने ने कहा कि यह मास्क एन-95 मास्क से बेहतर है और एन-99 मास्क पहले ही तीन स्वतंत्र प्रयोगशालाओं द्वारा प्रमाणित किए जा चुके हैं। उन्होंने कहा कि इस टेक्नोलॉजी को व्यापक स्तर पर उत्पादन के लिए ट्रांसफर किया गया है क्योंकि यह टिकाऊ तथा एन-95 मास्क की तुलना में सस्ता है।
डॉ. जितेंद्र सिंह ने कहा कि परमाणु ऊर्जा विभाग ने पावर्ड रेस्पिरेटर्स, रीफर, पोर्टेबल प्लाज्मा स्टरलाइजेशन तथा मेडिकल अपशिष्टों के लिए प्लाज्मा इनसिनेरेशन टेक्नोलॉजी के अतिरिक्त, आरटी-पीसीआर टेस्टिंग के लिए सफलतापूर्वक रिएजेंट्स को भी डेवेलप किया है।
डॉ. जितेंद्र सिंह को वरिष्ठ अधिकारियों द्वारा जानकारी दी गई कि टाटा मेमोरियल के सभी अस्पतालों में कोविड से संक्रमित रोगियों के लिए 25 प्रतिशत बेड जो लगभग 600 हैं, आरक्षित कर दिये गये है। 6 एलपीएम के लगभग 5,000 ऑक्सीजन कंसंट्रेटर्स विदेशों से दान के रूप में टाटा मेमोरियल सेंटर  द्वारा प्राप्त किए जा रहे हैं और इनमें से अधिकांश देश के अन्य कैंसर अस्पतालों में दे दिए जाएंगे।
डॉ. जितेंद्र सिंह ने जानकारी दी कि कोविड-19 की गंभीरता के लिए आनुवंशिक संवेदनशीलता निर्धारित करने के लिए वर्तमान में टाटा मेमोरियल अस्पताल के सहयोग से ‘कोविड-19 के लिए निगरानी जांच‘ अध्ययन किया जा रहा है। डॉ. जितेंद्र सिंह ने इसे अनूठा और दुनिया में हो रहे दुर्लभतम अध्ययनों में से एक बताया जिसके परिणाम बहुत जल्द वैश्विक वैज्ञानिक समुदाय के साथ साझा किए जाएंगे। इसके अतिरिक्त, एक अध्ययन उन मौखिक संकेतों का पता लगाने के लिए भी किया जा रहा है जो कोविड-19 की गंभीरता का अनुमान लगा सकते हैं।
डॉ. जितेंद्र सिंह ने पिछले वर्ष जून में कोविड बीप लांच करने का स्मरण करते हुए कहा कि आईआईटी हैदराबाद तथा ईसीआईसी मेडिकल कॉलेज हैदराबाद के सहयोग से डीएई द्वारा विकसित सिस्टम कोविड-19 मरीजों के लिए भारत की पहली स्वदेशी, किफायती, वायरलेस फिजियोलॉजिकल पैरामीटर्स मोनिटरिंग सिस्टम है। उन्होंने कहा कि कोविड बीप इसका बिल्कुल सटीक उदाहरण है कि किस प्रकार भारत के विख्यात संस्थानों के बीच समन्वय न्यूनतम लागत के साथ देश के सामने आने वाली अधिकांश चुनौतियों का समाधान प्रस्तुत कर सकता है और देश को वास्तविक अर्थों में आत्मनिर्भर बना सकता है।
डीएई सचिव के एन व्यास, न्यूक्लियर पावर कॉरपोरेशन ऑॅफ इंडिया लिमिटेड  के सीमएडी श्री एस के शर्मा, बीएआरसी के निदेशक डॉ. ए के मोहंती तथा विभाग के वरिष्ठ अधिकारियों ने समीक्षा बैठक में भाग लिया।
<><><><><>
एमजी/एएम/एसकेजे/डीवी
(Visitor Counter : 477
स्वास्थ्य एवं परिवार कल्याण मंत्रालय
कोविड-19 से जुड़ी नवीनतम जानकारी
भारत में कोविड-19 के सक्रिय मामले और घटकर 11 लाख से कम  हुए, ऐसा 63 दिनों के बाद हुआ।
पिछले 24 घंटे में सक्रिय मामलों में 40,981 की कमी आयी
पिछले 24 घंटे में 84,332 नये मामले दर्ज किए गए, यह संख्या 70 दिनों के बाद सबसे कम
देश में अब तक कुल 2,79,11,384 लोग कोविड-19 से स्वस्थ हुए
पिछले 24 घंटे में 1,21,311 लोग कोविड-19 से स्वस्थ हुए
लगातार 30वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 95.07 प्रतिशत हुआ
साप्ताहिक पॉजिटिविटी रेट और गिरकर पांच प्रतिशत से कम हुआ, इस समय 4.94 प्रतिशत
दैनिक पॉजिटिविटी रेट 4.39 प्रतिशत, लगातार 19वें दिन 10 प्रतिशत से कम
जांच की क्षमता में काफी वृद्धि – अब तक कुल 37.62 करोड़ जांच की गयी
राष्ट्रव्यापी टीकाकरण अभियान के तहत अब तक लोगों को टीके की 24.96 करोड़ खुराक दी गयीं
विज्ञान एवं प्रौद्योगिकी मंत्रालय
राष्ट्रपति ने ऊर्जा और पर्यावरण पर 3 दिवसीय अंतर्राष्ट्रीय सम्मेलन और प्रदर्शनी का उद्घाटन किया
राष्ट्रपति श्री रामनाथ कोविंद ने आज नई दिल्ली में ऊर्जा और पर्यावरण पर अंतर्राष्ट्रीय सम्मेलन और प्रदर्शनी का उद्घाटन किया। वैज्ञानिक और औद्योगिक अनुसंधान परिषद  द्वारा आयोजित 3 दिवसीय सम्मेलन का उद्देश्य वर्ष 2020 के बाद के युग में समाज, पर्यावरण, ऊर्जा और उद्योगों के स्वच्छ, सुरक्षित, सहजीवन निर्वाह के लिए नवोन्मेषी नई तकनीकों, प्रौद्योगिकियों और अनुप्रयोगों के वास्ते अनुसंधान और विकास  की आवश्यकताओं की पहचान और विचार करना है।
राष्ट्रपति ने कहा कि राष्ट्र सभी नागरिकों को किफायती दर पर बिजली उपलब्ध कराने के साथ ही उद्योग 4.0 के साथ सामंजस्य कर औद्योगिक क्रांति के माध्यम से राष्ट्रीय अर्थव्यवस्था को बढ़ावा देने के लिए प्रतिबद्ध है। राष्ट्रपति ने कहा, "तेजी से तकनीकी प्रगति के आज के युग में ऊर्जा और पर्यावरण न केवल विकासशील देशों के लिए बल्कि विकसित देशों के लिए भी चिंता के प्रमुख विषय हैं।"उन्होंने सम्मेलन के प्रतिभागियों से आग्रह किया कि वे पर्यावरणीय मसलों पर जीवाश्म ईंधन और व्यवहार्य विकल्प के उपयोग से संबंधित कारगर विचार रखें।
तीन दिवसीय सम्मेलन के दौरान विज्ञान भवन लॉन में एक औद्योगिक प्रदर्शनी का भी आयोजन किया गया, जिसका उद्घाटन केंद्रीय विज्ञान और प्रौद्योगिकी मंत्री डॉ.हर्षवर्धन ने किया। उद्घाटन अवसर पर केंद्रीय मंत्री ने कहा कि आज विश्व स्वच्छ ऊर्जा के क्षेत्र में भारत की उपलब्धियों, पहलों और दूरदर्शी दृष्टिकोण को मान्यता देता है। डॉ. हर्षवर्धन ने कहा, "भारत ने दुनिया के सबसे बड़े और सबसे नवीन ऊर्जा कुशल प्रकाश कार्यक्रम, 33o मिलियन एलईडी लाइट्स प्रारम्भ किया है, जिसके परिणामस्वरूप कार्बन डाईऑक्साइड उत्सर्जन में 32 मिलियन टन की कमी आई है।"
सम्मेलन में देश और विदेश के नीति निर्माताओं, नियामकों, विचारकों, प्रबंधकों, उद्यमियों, प्रशासकों, इंजीनियरों, पर्यावरणविदों, भू-पर्यावरणविदों, अनुसंधानकर्ताओं, शिक्षाविदों और प्रौद्योगविदों का प्रतिनिधित्व करने वाले लगभग 1000 व्यक्ति भाग ले रहे हैं। सम्मेलन में लगभग 200 पत्रों  पर विचार-विमर्श किया जाएगा, जिनमें 9 मुख्य पत्र और 150 मौखिक प्रस्तुतियां तथा 50 पोस्टर प्रस्तुतियां शामिल हैं।
अपने- अपने क्षेत्रों में महत्वपूर्ण योगदान देने वाले प्रख्यात व्यक्ति मुख्य पत्र प्रस्तुत करेंगे। इस सूची में ऊर्जा सुरक्षा और पर्यावरणीय चुनौतियां पर डॉ.वी.के.सारस्वत, सदस्य , नीति आयोग; परमाणु शक्ति: भारत की विकास अनिवार्यता पर डॉ. अनिल काकोदकर, अध्यक्ष एनएएसआई; वैश्विक ऊर्जा आवश्यकताओं में कोयले की बढ़ती भूमिका: एक अवलोकन पर प्रो.वाई.पी.चुघ, इलिनोइस विश्वविद्यालय, अमेरिका; सीबीएम संसाधनों को लक्षित करने के लिए एक सुपर मॉडल दृष्टिकोण पर प्रोफेसर जोआन एस्टेरले, क्वींसलैंड विश्वविद्यालय, ऑस्ट्रेलिया; भारतीय उन्नत अल्ट्रा सुपर क्रिटिकल कार्यक्रम पर डॉ.एस.सी.चेतल, मिशन निदेशक, एयूएससी परियोजना; इंडियन स्टील स्लैग के मूल्यवर्धन के लिए कम कार्बन विकल्पों पर प्रोफेसर कोलिन हिल्स, ग्रीनविच विश्वविद्यालय, ब्रिटेन शामिल हैं।
प्रधानमंत्री कार्यालय
संयुक्त राष्ट्र महासचिव ने प्रधानमंत्री से मुलाकात की
संयुक्त राष्ट्र महासचिव महामहिम श्री एंटोनियो गुटेरेस ने आज गुजरात के केवड़िया में प्रधानमंत्री श्री नरेन्द्र मोदी से मुलाकात की।
प्रधानमंत्री और संयुक्त राष्ट्र महासचिव ने स्टैच्यू ऑफ यूनिटी पर सरदार पटेल को संयुक्त रूप से पुष्पांजलि अर्पित की।
प्रधानमंत्री के साथ अपनी बैठक के दौरान, संयुक्त राष्ट्र महासचिव ने जलवायु कार्रवाई के क्षेत्र में भारत की महत्वाकांक्षी पहल की सराहना की, विशेष रूप से मिशन लाइफ के बारे में, जिसका शुभारंभ सतत जीवन शैली अपनाने के लिए एक वैश्विक जनआंदोलन के रूप में किया गया है।
प्रधानमंत्री और संयुक्त राष्ट्र महासचिव ने यूक्रेन की मौजूदा स्थिति समेत वैश्विक और क्षेत्रीय मुद्दों पर भी चर्चा की।
संयुक्त राष्ट्र महासचिव ने भारत की आगामी जी20 की अध्यक्षता का स्वागत किया और इस बात को रेखांकित किया कि संयुक्त राष्ट्र प्रणाली, विकासशील देशों के लाभ हेतु प्रौद्योगिकियों के साथ वित्त के हस्तांतरण की सुविधा के लिए भारत के साथ मिलकर काम करेगी।
प्रधानमंत्री ने संयुक्त राष्ट्र महासचिव को 26/11 के मुंबई आतंकी हमले के पीड़ितों को श्रद्धांजलि देने और आतंकवाद का मुकाबला करने के अपने कड़े संदेश देने के साथ भारत की अपनी यात्रा शुरू करने के लिए धन्यवाद दिया।
एमजी/एएम/जेके
(
पर्यावरण, वन एवं जलवायु परिवर्तन मंत्रालय
भारत और भूटान ने पर्यावरण के क्षेत्र में सहयोग के लिए समझौता ज्ञापन पर हस्ताक्षर किए
भारत और भूटान ने पर्यावरण के क्षेत्र में दोनों देशों के बीच सहयोग के लिए आज एक समझौता ज्ञापन पर हस्ताक्षर किए। भारत की ओर से पर्यावरण, वन एवं जलवायु परिवर्तन मंत्री श्री प्रकाश जावडेकर और भूटान की ओर से वहां के विदेश मंत्री एवं राष्ट्रीय पर्यावरण आयोग के अध्यक्ष ल्योंपो डॉ. टांडी दोरजी द्वारा समझौता ज्ञापन पर हस्ताक्षर किए गए।
श्री जावड़ेकर ने इस अवसर पर अपने संबोधन में कहा कि यह समझौता ज्ञापन जलवायु परिवर्तन, अपशिष्ट प्रबंधन आदि के क्षेत्र में द्विपक्षीय सहयोग के नए रास्ते खोलेगा। उन्होंने दोनों देशों के बीच संबंधों को प्रतीकात्मक बताते हुए कहा कि भारत जलवायु परिवर्तन सहित पर्यावरण संबंधी मुद्दों पर भूटान के साथ जुड़ना चाहता है।
यह समझौता ज्ञापन वायु प्रदूषण की रोकथाम, अपशिष्ट प्रबंधन, रासायनिक प्रबंधन, जलवायु परिवर्तन आदि क्षेत्रों में सर्वोत्तम प्रथाओं के आदान-प्रदान के साथ भारत और भूटान के बीच साझेदारी एवं सहयोग को बढ़ाने के लिए एक प्लेटफॉर्म है। यह पारस्परिक हित वाले क्षेत्रों में संयुक्त परियोजनाओं के लिए संभावनाएं भी पैदा करता है। यह समझौता ज्ञापन तकनीकी, वैज्ञानिक एवं प्रबंधन क्षमताओं को भी मजबूत करेगा और पर्यावरण के क्षेत्र में दोनों देशों के बीच पारस्परिक रूप से लाभकारी साझेदारी के लिए सहयोग का विस्तार करेगा।
वित्त मंत्रालय
संपरिवर्तन अधिसूचना सं. 26/2023–सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त शक्तियों का प्रयोग करते हुए, अधिसूचना सं. 15/2023–सीमाशुल्क  दिनांक 16 मार्च, 2023 को अधिक्रांत करते हुए, ऐसे अधिक्रमण से पूर्व की गई अथवा किए जाने से लोप की गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद्द्वारा निर्धारित करता है कि इसके साथ संलग्न अनुसूची-I और अनुसूची-II में से प्रत्येक के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में संपरिवर्तन और भारतीय मुद्रा के विदेशी मुद्रा में संपरिवर्तन की विनिमय दर 7 अप्रैल, 2023 से वह होगी जो आयातित माल और निर्यातित माल के संबंध में उक्त धारा के उद्देश्य के लिए उसके कॉलम  में दी गई तत्संबंधी प्रविष्टि में उल्लिखित है: -
अनुसूची-I
|
|
क्र.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की एक इकाई की विनिमय दर
|
|

|
|

|
|
-
|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डालर
|
|
56.20
|
|
53.80
|
|
2.
|
|
बहरीनी दीनार
|
|
224.35
|
|
210.95
|
|
3.
|
|
कनाडियन डालर
|
|
61.85
|
|
59.80
|
|
4.
|
|
चीनी युवान
|
|
12.10
|
|
11.75
|
|
5.
|
|
डेनिश क्रोनर
|
|
12.20
|
|
11.80
|
|
6.
|
|
यूरो
|
|
90.90
|
|
87.75
|
|
7.
|
|
हांग कांग डालर
|
|
10.65
|
|
10.25
|
|
8.
|
|
कुवैती दीनार
|
|
275.65
|
|
259.15
|
|
9.
|
|
न्यूजीलैंड डालर
|
|
53.00
|
|
50.60
|
|
10.
|
|
नॉर्वेजियन क्रोनर
|
|
7.95
|
|
7.70
|
|
11.
|
|
पाउण्ड स्टर्लिंग
|
|
103.75
|
|
100.35
|
|
12.
|
|
कतरी रियाल
|
|
23.25
|
|
21.65
|
|
13.
|
|
सऊदी अरबियन रियाल
|
|
22.55
|
|
21.20
|
|
14.
|
|
सिंगापुर डालर
|
|
62.70
|
|
60.65
|
|
15.
|
|
साउथ अफ्रीकन रैंड
|
|
4.70
|
|
4.40
|
|
16.
|
|
स्वीडिश क्रोनर
|
|
8.00
|
|
7.75
|
|
17.
|
|
स्विस फ्रैंक
|
|
92.15
|
|
88.65
|
|
18.
|
|
तुर्की लीरा
|
|
4.40
|
|
4.15
|
|
19.
|
|
यू. ए. इ. दिरहम
|
|
23.05
|
|
21.65
|
|
20.
|
|
यू. एस. डालर
|
|
82.85
|
|
81.10
अनुसूची-II
|
|
क्र.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की 100 इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
63.55
|
|
61.50
|
|
2.
|
|
कोरियाई वोन
|
|
6.40
|
|
6.05
स्वास्थ्य एवं परिवार कल्याण मंत्रालय
केन्द्र सरकार ने कोविड-19 के प्रबंधन को लेकर जनस्वास्थ्य संबंधी क्रियाकलापों में केरल की सहायता के लिए राज्य में उच्च स्तरीय टीम को रवाना किया
केन्द्र सरकार ने राष्ट्रीय रोग नियंत्रण केन्द्र  के निदेशक डॉ. एस.के. सिंह के नेतृत्व में केरल के लिए एक उच्चस्तरीय केन्द्रीय टीम को तैनात किया है। यह टीम 08 दिसंबर को केरल पहुंचेगी।
यह टीम केरल सरकार के कोविड-19 के प्रबंधन को लेकर जनस्वास्थ्य संबंधी क्रियाकलापों की समीक्षा करेगी और उनके उपायों के लिए राज्य के स्वास्थ्य अधिकारियों की सहायता करेगी।
पिछले कई दिनों से केरल में कोविड के दैनिक नए मामले काफी अधिक संख्या में सामने आए हैं।
पिछले सात दिनों के दौरान कुल 35,038 नए मामले सामने आए हैं। राज्य में प्रतिदिन लगभग 5,000 नए मामले जुड़ते जा रहे हैं।
पिछले एक सप्ताह के दौरान दैनिक नए मामले निम्नानुसार हैः
कोविड के प्रबंधन को लेकर विभिन्न राज्य/केन्द्र शासित प्रदेश सरकारों के प्रयासों में सहायता देने के उद्देश्य से, केन्द्र सरकार समय-समय पर विभिन्न राज्यों/केन्द्र शासित प्रदेशों का दौरा करने के लिए केन्द्रीय दलों को तैनात करती रही है। ये टीमें राज्य/केन्द्र शासित प्रदेश के अधिकारियों से बाचतीत करके उनकी समस्याओं से अवगत होती है, ताकि उनके क्रियाकलापों में सहायता देकर बाधाओं को दूर किया जा सके।
रक्षा मंत्रालय
पूर्वी बेड़े के पोतों ने सिंगापुर का दौरा किया
दक्षिण- पूर्व एशिया में तैनाती के तहत एनएम, पूर्वी बेड़े के फ्लैग ऑफिसर कमांडिंग रियर एडमिरल संजय भल्ला की कमान के तहत भारतीय नौसेना के पोत सह्याद्री और कदमत ने 01 से 03 जुलाई 2022 तक सिंगापुर का दौरा किया। आईएनएस सह्याद्री एक स्वदेश निर्मित मल्टी-रोल स्टेल्थ युद्धपोत है और आईएनएस कदमत एक स्वदेश निर्मित एएसडब्ल्यू लड़ाकू जलपोत है।
इस यात्रा के दौरान भारतीय नौसेना दल ने रिपब्लिक ऑफ सिंगापुर नेवी  के साथ आपसी सहयोग और अंतर-परिचालनीयता बढ़ाने की दिशा में कदम बढ़ाने के लिए आयोजित एक पेशेवर वार्ता में हिस्सा लिया। इसके अलावा नौसेनाओं के बीच संबंधों और आपसी समझ को मजबूत करने के उद्देश्य से सामाजिक और अनौपचारिक आदान-प्रदान भी किए गए।
आईएन पोतों की इस यात्रा ने समुद्री सहयोग बढ़ाने में सहायता की और सिंगापुर के साथ भारत की दोस्ती के मजबूत बंधन को मजबूत किया, जो इस क्षेत्र में सुरक्षा व स्थिरता में और अधिक योगदान देगा। इन पोतों की यात्रा भी सिंगापुर सशस्त्र बल  दिवस के अवसर पर हुई। फ्लैग ऑफिसर कमांडिंग रियर एडमिरल संजय भल्ला ने सिंगापुर में क्रांजी युद्ध स्मारक का दौरा किया और द्वितीय विश्व युद्ध के दौरान कर्तव्य के दौरान अपने जीवन का बलिदान देने वाले पुरुषों व महिलाओं को श्रद्धांजलि दी।
रक्षा मंत्रालय
भारतीय सशस्त्र बलों की टुकड़ी ने मॉस्को, रूस में विजय दिवस परेड में हिस्सा लिया
रूस द्वारा 1941-1945 के महान देशभक्त युद्ध में तत्कालीन सोवियत की जीत की 75वीं वर्षगांठ मनायी जा रही है। भारतीय सशस्त्र बलों की टुकड़ी ने 24 जून, 2020 को रेड स्क्वायर, मॉस्को में विजय दिवस परेड में हिस्सा लिया। भारतीय सशस्त्र बलों की त्रि-सेवा टुकड़ी में, सभी 75 रैंक शामिल थे और उन्होंने रूसी सशस्त्र बलों और 17 अन्य देशों की सैन्य टुकड़ियों के साथ मार्च किया। इस कार्यक्रम में रक्षा मंत्री, श्री राजनाथ सिंह विशेष आमंत्रित सदस्य के रूप में शामिल हुए।
द्वितीय विश्व युद्ध के दौरान ब्रिटिश भारतीय सशस्त्र बल, मित्र सेनाओं की सबसे बड़ी टुकड़ियों में से एक था, जिसने उत्तर और पूर्वी अफ्रीकी अभियान, पश्चिमी मरूस्थलीय अभियान और धुरी शक्तियों के खिलाफ यूरोपीय थियेटर में हिस्सा लिया था। ये अभियान 34,354 घायलों और 87,000 से ज्यादा भारतीय सैनिकों के बलिदान के गवाह बने। भारतीय सेना द्वारा न केवल सभी मोर्चों पर लड़ाई लड़ी गई, बल्कि इसने दक्षिणी, ट्रांस-ईरानियन लेंड-लीज मार्ग के साथ वस्तुओँ की डिलीवरी भी सुनिश्चित की गई, जिसके साथ हथियार, गोला-बारूद, उपकरणों के लिए कलपुर्जों और भोजन सोवियत संघ, ईरान और इराक भेजे गए। भारतीय सैनिकों के पराक्रम को चार हजार से ज्यादा पुरस्कारों से सम्मानित किया गया, जिसमें 18 विक्टोरिया और जॉर्ज क्रॉस के पुरस्कार भी शामिल थे। इसके अलावा, तत्कालीन सोवियत संघ ने भारतीय सशस्त्र बलों के पराक्रम की सराहना की और 23 मई 1944 को मिखाइल कलिनिन और अलेक्जेंडर गोर्किन द्वारा हस्ताक्षरित, यूएसएसआर के सर्वोच्च सोवियत के प्रधान परिषद ने रॉयल इंडियन आर्मी सर्विस कॉर्प्स के सूबेदार नारायण राव निक्कम और हवलदार गजेंद्र सिंह चंद को रेड स्टार का प्रतिष्ठित सम्मान प्रदान किया।
प्रधानमंत्री कार्यालय
प्रधानमंत्री ने श्री अटल बिहारी वाजपेयी की पुण्यतिथि पर उन्हें श्रद्धांजलि अर्पित की
प्रधानमंत्री श्री नरेन्द्र मोदी ने श्री अटल बिहारी वाजपेयी की पुण्यतिथि पर उन्हें श्रद्धांजलि अर्पित की है।
प्रधानमंत्री ने कहा, ‘आदरणीय श्री अटल जी की पुण्यतिथि पर उन्हें श्रद्धांजलि अर्पित करता हूं।
हमारे राष्ट्र की प्रगति की दिशा में उनकी असाधारण सेवा और प्रयासों को भारत हमेशा याद रखेगा।’